CELEX: 62011CN0615
Language: sl
Date: 2011-11-29 00:00:00
Title: Zadeva C-615/11 P: Pritožba, ki jo je 29. novembra 2011 vložila Evropska komisija zoper sodbo Splošnega sodišča (peti senat) z dne 29. septembra 2011 v zadevi T-442/07, Ryanair Ltd proti Evropski komisiji ob intervenciji družbe Air One SpA

3.3.2012   
            
            
               SL
            
            
               Uradni list Evropske unije
            
            
               C 65/4
            
         Pritožba, ki jo je 29. novembra 2011 vložila Evropska komisija zoper sodbo Splošnega sodišča (peti senat) z dne 29. septembra 2011 v zadevi T-442/07, Ryanair Ltd proti Evropski komisiji ob intervenciji družbe Air One SpA
   (Zadeva C-615/11 P)
   2012/C 65/08
   Jezik postopka: angleščina
   
      Stranke
   
   
      Pritožnica: Evropska komisija (zastopniki: L. Flynn, D. Grespan, S. Noë, zastopniki)
   
      Drugi stranki v postopku: Ryanair Ltd, Air One SpA
   
      Predlogi
   
   Pritožnica Sodišču predlaga, naj:
   
               —
            
            
               razveljavi sodbo Splošnega sodišča (peti senat) z dne 29. novembra 2011 v zadevi T-442/07, Ryanair Ltd proti Evropski komisiji, ki je bila Komisiji vročena 30. septembra 2011, v delu v katerem je ugotovilo, da Komisija Evropskih skupnosti s tem, da ni sprejela odločbe glede prenosa 100 delavcev družbe Alitalia, o katerem jo je družba Ryanair Ltd obvestila z dopisom, ni izpolnila obveznosti iz Pogodbe ES;
            
         
               —
            
            
               zavrne predlog glede ugotovitve, da Komisija Evropskih skupnosti ni ukrepala, ker ni sprejela odločbe glede prenosa 100 delavcev družbe Alitalia, o katerem jo je družba Ryanair Ltd obvestila z dopisom z dne 16. junija 2006;
            
         
               —
            
            
               družbi Ryanair Ltd naloži plačilo stroškov;
            
         
               —
            
            
               podredno, naj,
               
                           —
                        
                        
                           zadevo vrne Splošnemu sodišču v ponovno razsojanje;
                        
                     
                           —
                        
                        
                           pridrži odločitev o stroških postopka na prvi stopnji in stroških pritožbe.
                        
                     
         
      Pritožbeni razlogi in bistvene trditve
   
   Pritožnica trdi, da bi bilo izpodbijano sodbo treba razveljaviti zaradi:
   
               —
            
            
               napačne razlage členov 10(1) in 20(2) Uredbe (ES) št. 659/1999 (1). Splošno sodišče naj bi napačno uporabilo pravo, ker je opredelilo merila, na podlagi katerih je mogoče ugotoviti, ali Komisija razpolaga z informacijo ali pritožbo glede domnevno nezakonite pomoči;
            
         
               —
            
            
               napačne pravne kvalifikacije dopisa družbe Ryanair z dne 16. junija 2006. Splošno sodišče je sklenilo, da je Komisija prejela pritožbo ali informacijo glede domnevno nezakonite pomoči v obliki dopisa z dne 16. junija 2006. Komisije meni, da je Splošno sodišče s tem, da je napačno kvalificiralo ta dopis, napačno uporabilo pravo;
            
         
               —
            
            
               napačne uporabe prave, ker je Splošno sodišče preverjalo, ali bi Komisija morala ukrepati v smislu člena 232 ES glede na zahteve iz člena 20(2) Uredbe (ES) št. 659/1999.
            
         
      (1)  Uredba Sveta (ES) št. 659/1999 z dne 22. marca 1999 o določitvi podrobnih pravil za uporabo člena 93 Pogodbe ES.